cyanic-selkie/wikianc huggingface dataset:
ჯეინ ალექსანდერი
დიდი კარიერული წარმატება მოუპოვა ელეანორ ბექმენის როლმა ფილმში „დიდი თეთრი იმედი“ (1970), ამ როლის შესრულებით იგი გახდა ოქროს გლობუსის ნომინანტი. მონაწილეობა აქვს მიღებული სხვა ისეთ წარმატებულ ფილმებში როგორიცაა: ამერიკული პოლიტიკური ბიოგრაფიული დრამა „პრეზიდენტის მთელი გარემოცვა“ (1976), 1979 წლის ამერიკული დრამა „კრამერი კრამერის წინააღმდეგ“, და დრამა „აღთქმა“ (1983). ამ ფილმებში შესრულებული როლებისთვის იგი რამდენჯერმე ნომინირდა ოსკარზე. სულ მოგებული აქვს რვა ემის ჯილდო, 1976 წელს ელეანორ რუზველტის როლი ითამაშა ამერიკულ სატელევიზიო მინისერიალში, „რუზველტი და ელეანორი“, რომლითაც მან მოიპოვა მისთვის პირველი ემი ჯილდო. 1980 წელს ითამაშა ფილმში, „თამაში დროზე“, ხოლო 2005 წელს ფილმში, „თბილი წყაროები“, ამ გამორჩეული როლებისთვის, იგი ასევე ნომინირდა ემის ჯილდოზე.
ადრეული ცხოვრება
ამერიკელი მსახიობი და ავტორი ჯეინ ალექსანდერი დაიბადა 1939 წლის 28 ოქტომბერს, ბოსტონში, მასაჩუსეტში, აშშ-ში. არის ექთნის, რუთ ელიზაბეთის და ორთოპედიული ქირურგის, თომას ქუიგლის შვილი.
სწავლობდა სარა ლაურენსის კოლეჯში, ნიუ-იორკში, სადაც იგი ძირითადად კონცეტრირებული იყო თეატრზე, თუმცა, ამავდროულად სწავლობდა მათემატიკას, კომპიუტერული პროგრამირების მიმართულებით. ახალგაზრდობისას სწავლობდა ედინბურგის უნივერსიტეტში, შოტლანდიაში, სადაც გაწევრიანდა ედინბურგის უნივერსიტეტის დრამატულ საზოგადოებაში. ამ გამოცდილების მიღების შემდეგ, ჯეინმა საბოლოოდ გადაწყვიტა სამსახიობო კარიერის გაგრძელება.
კარიერა
ალექსანდერის პირველი შესრულებული როლი ბროდვეის თეატრში, იყო სენდი სთენდბი, რომელიც მან სპექტაკლში „ათასი კლოუნში“ ითამაშა. 1972 წლის 17 მარტს ითამაშა ხუთ აქტიან პიესაში, „შენი ცხოვრების დროება“. სპექტაკლი პირველად დაიდგა ლოს-ანჯელესში, „ჰანტინგტონ ჰერტფორდის თეატრში“. ჯეინმა სპექტაკლში ითამაშა ჰენრი ფონდასთან, გლორია გრეჰემთან, ლევის სტედლინთან, რონ ტომფსონთან, პეპერ მარტინთან და სხვა მსახიობებთან ერთად. ელეანორ რუზველტის როლი ითამაშა ორ სატელევიზიო გადაღებაში, „ელეანორი და ფრანკლინი“ (1976) და „ელეანორი და ფრანკლინი: თეთრი სახლის წლები“ (1977). ირლანდიელ მსახიობთან, კენეთ ბრანასთან და ამერიკელ მსახიობთან, სინთია ნიქსონთან ერთად მონაწილეობა მიიღო 2005 წლის დრამატულ ბიოგრაფიაში, „თბილი წყაროები“, სადაც მან შეასრულა სარა დელანო რუზველტის როლი.
მოგვიანებით, რეიჩელ რობერტსთან ერთად ითამაშა სპექტაკლში, „ბავშვების წრე“ (1977), რომელიც დადგმულია მერი მაკკრაკენის ავტობიოგრაფიული წიგნის მიხედვით. მან ასევე ითამაშა ამავე სპექტაკლის გაგრძელებაში, „საყვარელი: ბავშვების წრე, ნაწილი 2“. 1980 წელს, ინგლისელ მსახიობთან, ვანესა რედგრეივთან ერთად ითამაშა CBS-ს ფილმში, „თამაში დროზე“, ამ როლის შესრულებისთვის ჯეინი დაჯილდოვდა ემის ჯილდოთი. 1986 წელს მან ასევე მონაწილეობა მიიღო კრიმინალურ დრამაში, სახელწოდებით „სისხლი და ორქიდეები“. 1987 წელს ამერიკელ მსახიობთან და პროდიუსერთან, ჯეიმზ ვუდსთან ერთად ითამაშა ვიეტნამის ომზე გადაღებულ ტრილერში, „სიყვარულსა და ომში“. მოგვიანებით, მან ასევე ითამაშა HBO-ს დრამატულ სერიალში სახელწოდებით, „მითხარი რომ გიყვარვარ“, სადაც ჯეინმა შეასრულა პროტაგონისტრის, დოქტორ მეი ფოსტერის როლი. 2007 წელს უმნიშვნელო როლი ითამაშა ამერიკულ საშინელებათაში, „ზარი“.
პირადი ცხოვრება
ჯეინ ალექსანდერი თავის პირველ მეუღლეს, რობერტ ალექსანდერს ნიუ-იორკში, 1960-იან წლებში შეხვდა. ამ დროს ორივე მათგანი თავიანთ სამსახიობო კარიერაზე მუშაობდნენ. წყვილი დაქორწინდა 1962 წელს, მათ 1964 წელს ეყოლა ვაჟი, ჯეის ალექსანდერი. ათწლეულის შემდეგ ისინი განქორწინდნენ. როდესაც ალექსანდერი პროდიუსერს და რეჟისორს ედვინ შერინს შეხვდა ვაშინგტონში, იგი რეგულარულად თამაშობდა სხვადასხვა თეატრში. მოგვიანებით შერინი და ჯეინი კარგი მეგობრები გახდნენ. პირველ მეუღლესთან განქორწინების შემდეგ, 1975 წელს ჯეინი დაქორწინდა შერინზე. ედვინ შერინი გარდაიცვალა 2017 წლის 4 მაისს, 87 წლის ასაკში.
სქოლიო
კატეგორია:ამერიკელი მსახიობები კატეგორია:ამერიკელი ქალი მსახიობები კატეგორია:დაბადებული 1939 კატეგორია:დაბადებული 28 ოქტომბერი კატეგორია:ამერიკელი ტელემსახიობები კატეგორია:ამერიკელი ტელემსახიობი ქალები კატეგორია:XX საუკუნის ამერიკელი ქალი მსახიობები კატეგორია:XX საუკუნის ამერიკელი მსახიობები
ესპანელი პრინცესა (მინისერიალი)
ესპანელი პრინცესა (The Spanish Princess) — ფილიპა გრეგორის ნოველებზე დაფუძნებული ისტორიული ჟანრის ამერიკულ-ბრიტანული მინისერიალი, რომელიც წარმოადგენს ორი სერიალის: „ თეთრი დედოფლის “ (2013) და „ თეთრი პრინცესის “ (2017) გაგრძელებას. მასში მოთხრობილია კატალინა არაგონელის ისტორია, თუ როგორ ჩადის იგი ინგლისში და რა გზას გადის, სანამ მეფე ჰენრი VIII-ზე დაქორწინდება.
სერიალი სულ ორი სეზონისაგან შედგება, თითოეულ მათგანში კი რვა ერთსაათიანი სერიაა. პირველი სეზონის გადაღებები 2019 წლის 11 მარტს დასრულდა, მისი პირველი სერია ეკრანებზე 2019 წლის 5 მაისს გამოჩნდა და იგი იმავე წლის 3 ივნისს დასრულდა. მეორე სეზონის გაშვება 2020 წლის 11 ოქტომბერს დაიწყო და დასრულდა იმავე წლის 29 ნოემბერს.
პირველი სეზონი
სერიალი „ესპანელი პრინცესა“ წარმოადგენს ასევე ფილიპა გრეგორის ნოველებზე გადაღებული ორი სერიალის: „თეთრი დედოფლის“ და „თეთრი პრინცესის“ გაგრძელებას. სერიალების ეს ტრილოგია ერთობლიობაში მოგვითხრობს XV საუკუნის მეორე ნახევრისა და XVI საუკუნის დასაწყისის ინგლისში მიმდინარე მოვლენებზე. მისი გადაღებები ძირითადად სომერსეტში მიმდინარეობდა. საკუთრივ სერიალში „ესპანელი პრინცესა“ მოთხრობილია კატალინა არაგონელის ისტორია, თუ როგორ ჩადის ინგლისში და რა გზას გადის დედოფლად გახდომამდე. ახალგაზრდა კატალინა ესპანეთიდან ინგლისში ჩადის თავის სეფექალებთან ერთად, 1501 წელს და ქორწინდება უელსის პრინც არტურზე, მეფე ჰენრი VII-ისა და დედოფალ ელისაბედის უფროს ვაჟზე. ქორწინებიდან სულ მალე არტური გარდაიცვალა, რითაც იწყება კატალინას პრობლემები. ვინაიდან მათი ქორწინება კონსუმირებული იყო, მას აღარ შეეძლო ინგლისის მეორე მემკვიდრეზე, ანუ თავის მაზლ ჰენრიზე დაქორწინება და უნდა დაბრუნებულიყო ესპანეთში, სადაც მას მონასტერში გამოკეტვა ელოდა. ამის გამო, კატალინა გადაწყვეტს უარი თქვას სამშობლოში დაბრუნებაზე და ჰენრიზე დაქორწინდეს, რისთვისაც იგი ამტკიცებს, რომ არტურთან სარეცელი არ გაუყვია.
ამ პერიოდში მისი დედამთილი, დედოფალი ელისაბედი მშობიარობას გადაჰყვა, სიკვდილის წინ კი ქმარს დაუბარა, რომ კატალინაზე დაქორწინებულიყო. ჰენრიც გადაწყვეტს ცოლის თხოვნა შეასრულოს და გადაწყვეტს კატალინაზე ქორწინებას, თუმცა იგი ახერხებს მეფის დარწმუნებას, რომ მასზე კი არა, მის ვაჟზე, პრინც ჰენრიზე დააქორწინოს. მათ კავშირს მრავალი წინააღმდეგობა ხვდება, განსაკუთრებით მეფის დედის, მარგარეტ ბეფორტის მხრიდან, რომელსაც ახალგაზრდა კატალინა მისი „ესპანური ჩვევების“ გამო დიდად არ მოსწონდა. ამასთან, პრობლემები შეიქმნა ესპანეთიდან მისი მზითვის გამოგზავნასთან დაკავშირებითაც, რამეთუ კატალინას და, დედოფალი ხუანა I, რომელიც მასთან არც ისე კარგ ურთიერთობაში იყო, უარს ამბობდა დისთვის მზითვის გაგზავნაზე, მზითვის გარეშე კი კატალინა ვერ გათხოვდებოდა. როგორც გაირკვა, ხუანას სძულდა კატალინა, ამიტომაც ყველანაირად ცდილობდა მის ესპანეთში დაბრუნებასა და მონასტერში გაშვებას. ამავე მიზნით ხუანა მოელაპარაკა მარგარეტ ბეფორტს, რომ კატალინას სანაცვლოდ მას თავის ქალიშვილ ელეონორას გაუგზავნიდა ჰენრიზე დასაქორწინებლად და მას მზითვსაც გააყოლებდა.
ამასობაში მეფე ჰენრი VII გარდაიცვალა და ტახტს ჰენრი VIII იკავებს, რამაც სიტუაცია საპირისპიროდ შემოატრიალა. თუმცაღა, ლედი მარგარეტი კატალინას სეფექალ ლინას მისი ქმრის, ოვიედოს ჩამოხრჩობით დაემუქრა, იმ შემთხვევაში, თუ ის არ აღიარებდა, რომ კატალინა უბიწო არ იყო. ლინამ არ აღიარა და ოვიედო ჩამოახრჩეს. იმავდროულად, ჰენრიმ უარი თქვა ელეონორაზე და პაპს წერილი გაუგზავნა, რათა კატალინაზე ქორწინების ნებართვა მიეღო. ამასობაში ლედი მარგარეტიც კვდება. კატალინა კი მისი და ჰენრის ქორწინების დღეს მამის, მეფე ფერდინანდ არაგონელისაგან იღებს წერილს, საიდანაც იგებს, რომ ჰენრის მის დასთან, ხუანასთან ეძინა. ბოლო სერიაში ჰენრი ამას აღიარებს, სანაცვლოდ კი კატალინაც აღიარებს, რომ არტურთან მისი ქორწინება კონსუმირებული იყო.
მეორე სეზონი
თავდაპირველად სერიალის მეორე სეზონის გამოშვება არ იგეგმებოდა, თუმცა რეჟისორებმა პირველი სეზონის პოპულარობიდან გამომდინარე გადაწყვიტეს მეორეს გადაღებაც. აღსანიშნავია, რომ სეზონის გადაღებები 2020 წლის 11 მარტს დასრულდა, COVID-19-ის პანდემიის გამო კარანტინის გამოცხადებამდე ზუსტად ერთი დღით ადრე. მეორე სეზონის მოვლენები 1511 წლიდან იწყება, რა დროსაც კატალინას მამა ინგლისში ჩადის საფრანგეთის წინააღმდეგ ალიანსის შესაქმნელად. მეფე ჰენრი და დედოფალი კატალინა მას გენერალ ჰოვარდს ატანენ ინგლისური ჯარებითურთ, რომლის გამოყენებითაც ფერდინანდი ნავარას იპყრობს. ამ ამბიდან მალევე ჰენრისა და კატალინას ექვსი თვის ვაჟი იღუპება, რის შემდეგაც იგი მამისაგან წერილს იღებს რომ იგი პირველი იყო და მას შეუძლია ინგლისისთვის სხვა ვაჟების გაჩენაც.
ამის შემდეგ ჰენრი საფრანგეთში საბრძოლველად მიდის, ორსული კატალინა კი ინგლისში რჩება და უწევს თავისი მულის, მარგარეტის ქმრის, შოტლანდიის მეფე ჯეიმზ IV-ის შემოჭრის მოგერიება. კატალინას ხელმძღვანელობით ინგლისელები შოტლანდიელებს ამარცხებენ და აძევებენ.
გარკვეული პერიოდის შემდეგ დედოფალი კატალინა იგებს, რომ მას ჰენრი ბესი ბლონტთან ღალატობს. საბოლოოდ კატალინა ჰენრის პრინცესა მერის უჩენს, ბესი კი ჯანმრთელ ვაჟს, ჰენრი ფიცროის, რამაც მისი მდგომარეობა საგრძნობლად შეარყია. ამის პარალელურად ინგლისელები ფრანგებთან მარცხდებიან, ლონდონში კი შავი ჭირი ვრცელდება, ამ ყველაფერს კი მოსდევს ამბოხებათა სერიები. ამასთან, იგი იძულებული ხდება თავისი და, პრინცესა მერი ცოლად საფრანგეთის მოხუც მეფეს, ლუი XII-ს მიათხოვოს.
ამ მოვლენების შემდეგ ჰენრის პარანოია ეწყება და იწყებს უახლოესი პირების სიკვდილით დასჯას, კატალინა კი ცდილობს, რომ იგი შეაჩეროს. პარანოიასთან ერთად ჰენრის ჭკუიდან შერყევის ნიშნებიც უვითარდება, რასაც მოჰყვება მეფე-დედოფალს შორის გაუცხოების დაწყება. სწორედ აქ კი ჰენრი იცნობს ახალგაზრდა მერი ბოლეინსა და მის დას, ანას.
მსახიობები
მინი|175x175პქ|ლაურა კარმიქაელი, მარგარეტ პოლის როლის შემსრულებელი მინი|173x173პქ|ელიოტ კოუენი, ჰენრი VII-ის როლის შემსრულებელი მინი|229x229პქ|ანტონიო დე ლა ტორე, ფერდინანდ II არაგონელის როლის შემსრულებელი მინი|233x233პქ|ჰარიეტ უოლტერი, მარგარეტ ბეფორტის როლის შემსრულებელი მინი|210x210პქ|ალისია ბორაჩერო, ისაბელ I კასტილიელის როლის შემსრულებელი
სქოლიო
კატეგორია:2010-იანი წლების ტელესერიალები კატეგორია:ამერიკული ტელესერიალები კატეგორია:ბრიტანული ტელესერიალები
ხოდარი
ხოდარი (Jódar) — მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის სიერა-მახინის კომარკის შემადგენლობაში. ფართობი — 148,78 კმ². მოსახლეობა — 11 634 კაცი (2020 წ.).
სქოლიო
კატეგორია:ხაენის მუნიციპალიტეტები
დემოკრატიის ქალღმერთი
მინი|200პქ|დემოკრატიის ქალღმერთი დემოკრატიის ქალღმერთი (民主女神) — პეკინში, ტიანანმენის მოედანზე მდებარე ათმეტრიანი ქანდაკება. აღმართეს 1989 წლის 29 მაისს ტიანანმენის საპროტესტო აქციის დროს. ქანდაკება 4 დღეში შექმნეს პეკინის ხელოვნების აკადემიის სტუდენტებმა. 1989 წლის 4 ივნისს ჩინეთის არმიამ ქანდაკება დაშალა. ამის შემდეგ შეიქმნა მისი რამდენიმე ასლი, რომლებიც მსოფლიოს მრავალ ქალაქში დაიდგა.
რესურსები ინტერნეტში
კატეგორია:ჩინეთის ისტორია კატეგორია:პეკინის ღირსშესანიშნაობები კატეგორია:1989
ხაემვასეტი (XX დინასტია)
ხაემვესეტი — ძველი ეგვიპტის პრინცი მეოცე დინასტიიდან, ძველი ეგვიპტის ახალი სამეფოს პერიოდის დროს. ხაემვესეტი ეგვიპტის ფარაონის რამსეს III-ის შვილი იყო.
გიოილარი
გიოილარი (Göylər) — სოფელი აზერბაიჯანში, შემახის რაიონში. მოსახლეობის რაოდენობა – 6844 კაცი.
რესურსები ინტერნეტში
კატეგორია:შემახის რაიონის სოფლები
პეგასი (გვარი)
სქოლიო
კატეგორია:პეგასისებრნი
Wu-Tang Clan
Wu-Tang Clan — ამერიკული ჰიპ-ჰოპ ჯგუფი სტეიტენ აილენდიდან (ნიუ-იორკი). მასში შედიან რეპერები RZA, GZA, Method Man, Raekwon, Ghostface Killah, Inspectah Deck, U-God, Masta Killa. წარსულში მისი წევრი აგრეთვე იყო Ol' Dirty Bastard (გარდაცვლილი 2004 წელს).
ჯგუფის შექმნას მოჰყვა სხვადასხვა დაკავშირებული პროექტის წამოწყებაც. მათი კრებითი სახელწოდებაა Wu-Tang Killa Bees. 2008 წელს About.com-მა Wu-Tang Clan დაასახელა ყველა დროის #1 საუკეთესო ჰიპ-ჰოპ ჯგუფად. Rolling Stone-ის რედაქტორი კრის ექსი მათ ყველა დროის საუკეთესო რეპ-ჯგუფს უწოდებდა. ჟურნალმა NME 2004 ისინი დაასახელა უკანასკნელი 10 წლის მანძილზე ერთ-ერთ ყველაზე გავლენიან ჯგუფად.
სქოლიო
კატეგორია:აღმოსავლეთ სანაპიროს ჰიპ-ჰოპ ჯგუფები კატეგორია:1992 წელს ჩამოყალიბებული ჯგუფები კატეგორია:სუპერჯგუფები
ფანი (სოფელი)
ფანი (Фән; Фань) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 16 კილომეტრით. უხლოესი რკინიგზის სადგურია რაევკა, რომელიც ასევე დაშორებულია 16 კმ-ით.
რესურსები ინტერნეტში
კატეგორია:ალშეევის რაიონის სოფლები
ჩულპანი (ურშაკის სოფსაბჭო)
ჩულპანი (Сулпан) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება ურშაკის სასოფლო საბჭოს.
2010 წლის მონაცემებით, სოფელში ცხოვრობს 45 ადამიანი. უახლოესი რკინიგზის სადგურია შინგაკ-კული, რომელიც დაშორებულია 45 კმ-ით, ხოლო რაიონული ცენტრ სოფელ თოლბაზიდან დაშორებულია 32 კმ-ით.
2002 წლის მონაცემებით სოფლის მოსახლეობაა 47, ხოლო 2009 წლის მონაცემებით 43 კაცი.
ამერიკული საშინელებათა ისტორია: სასტუმრო
ამერიკული საშინელებათა ისტორია: სასტუმრო (American Horror Story: Hotel) — ამერიკული ტელეკომპანია FX-ის ანთოლოგიიური საშინელებათა ჟანრის სატელევიზიო სერიალ ამერიკული საშინელებათა ისტორიის მეხუთე სეზონი, მისი პრემიერა გაიმართა 2015 წლის 7 ოქტომბერს და დასრულდა 2016 წლის 13 იანვარს. სასტუმრო არის სერიალის პირველი სეზონი სადაც მონაწილეობა არ მიიღეს სერიალის უცვლელმა მსახიობებმა ჯესიკა ლანგი და ფრენსის კონროი. წინა სეზონებიდან მონაწილეობა მიიღეს: ივან პიტერსი, სარა პოლსონი, დენის ოჰარე, ლილი რეიბი, კეთი ბეიტსი, ანჯელა ბასეტი, კლოე სევინი, ფინ ვიტროკი, უეს ბენტლი, გაბოურეი სიდიბე, მერ უინინგჰემი, მეტ ბომერი, კრისტინა ესტაბრუკი, მეტ როსი, ჯონ კეროლ ლინჩი, და ანტონი რუივივარი. მეხუთე სეზონს ასევე დაემატნენ ახალი მსახიოები ლედი გაგა და შეიენ ჯექსონი. წინა სეზონის მახინჯების შოუს მსგავსად მეხუთე სეზონზეც დაირღვა სერიალის ანთოლოგია და იგი დაკავშირებული იქნა პირველ სეზონთან მკვლელი სახლი და მესამე სეზონთან ალქაჯთა კრება. მეხუთე სეზონში გამოჩნდა მკვლელი სახლის თავდაპირველი მფლობელი ექიმი ჩარლზ მანტგომერი (როსი), მისი რეალტორი მერსი (ესტაბრუკი) და ექსტრასენსი ბილი დინ ჰოვარდი (პოლსონი), ხოლო მესამე სეზონიდან გამოჩნდა ალქაჯი ქუინი (სიდიბე).
ჩულპანი (ურშაკის სოფსაბჭო)
სქოლიო
კატეგორია:აურგაზის რაიონის სოფლები
ამერიკული საშინელებათა ისტორია: სასტუმრო
სერიალში მოქმედებები ვითარდება ლოს-ანჯელესში მდებარე იდუმალებით მოცულ სასტუმრო კორტეზში, რომლის ყურადღებაც მიიქცია მკლელმა დეტექტივმა (ბენტლი). კორტეზში ვითარდება უცნაური და ანომალური მოვლენები, რომელსაც სათავეში უდგას მისი მფლობელი გრაფინია (გაგა) რომელიც არის მოდაზე შეყვარებული 111 წლის სისხლისმწოველი. სასტუმროს საფუძვლად უდევს სერიულ მკვლელ ჰ.ჰ. ჰოლმსის მიერ ჩიკაგოში 1893 წელს აშენებული სასტუმრო, რომელიც აშენდა მსოფლიო კოლუმბიური ექსპოზიციის ფარგლებში. მოგვიანებით სასტუმროს ეწონა „მკვლელობათა სასახლე“, ჰოლმსი სასტუმროს იყენებდა წამებისთვის, მკლელობისთვის და მტკიცებულებების გაქრობისთვის, როგორც ეს სასტუმრო კორტეზში ხდება. სერიალში ჩნდება ორი სერიული მკლელი პირველი ათი მცნების მკვლელი რომელიც ირჩევს მისი მსხვერპლს ბიბლიური სწავლებების შესაბამისად და მეორე დემონი რომელიც სასტუმროს ნომერში აუპატიურებს სტუმრებს.
სერიალმა მიიღო რვა ემის ჯილდოს ნომინაცია, მათ შორის ორი ნომინაცია პოლსონის და ბეიტსის სამსახიობო შესრულებისთვის. ეს იყო პირველი შემთხვევა, როდესაც სერიალი არ იქნა წარდგენილი ემიზე საუკეთესო ლიმიტირებული სერიალის ნომინაციაში. გარდა ამისა ჯესიკა ლანგის შემდეგ გაგა გახდა სერიალის პირველი მსახიობი რომელმაც სერიალში შესრულებული როლისთვის მიიღო ოქროს გლობუსის ჯილდო ნომინაციაში საუკეთესო ქალი მსახიობი მინი სერიალში, თავად სასტუმრო კი წარდგენილი იქნა ნომინაციაში საუკეთესო მინი სერიალი ან სატელევიზიო ფილმი.
სიუჟეტი
სიუჟეტი ვითარდება ლოს-ანჯელესის ცენტრში მდებარე რეტრო სტილის სასტუმრო კორტეზში, რომელიც ცოტა ხნის წინ შეიძინა ნიუ-იორკელმა დიზაინერმა ვილ დრეიკმა (შეიენ ჯექსონი). 90 წლის სასტუმრო დამპყრობილი აქვთ სხვადასხვა დემონებს და იდუმალ აჩრდილებს მათ შორის არის სასტუმროს დამაარსებელი ჯეიმზ პატრიკ მარში (ივენ პიტერსი), ნარკომანი მოჩვენება სალი მაკკენა (სარა პოლსონი) და დამღუპველი დემონი. სასტუმროს თანამშრომლებში და მაცხოვრებლებში შედიან 111 წლის მოდაზე შეყვარებული სისხლისმწოველი გრაფინია იგივე ელისაბედ ჯონსონი (ლედი გაგა) და მისი სასიყვარულო პარტნიორი და ყოფილი ნარკომანი დონოვანი (მეტ ბომერი), დონოვანის დედა და ამავდროულად სასტუმროს მენეჯერი აირისი (კეთი ბეიტსი), ტრანსგენდერი ბარმენი ლიზ ტეილორი (დენის ოჰარე) და გრაფინიას ყოფილი პარტნიორი მსახიობი რამონა როიალი (ანჯელა ბასეტი) რომელსაც სურს შურისძიება გრაფინიაზე.
სეზონის განვითარებასთან ერთად ნელ-ნელა მჟღავნდება ინფორმაციები ყველა პერსონაჟის წარსულზე. 1926 წელს ელიზაბედი ცოლად მიყვება ჯეიმზ მარშს რომლისგანაც ელოდება ბავშს, თუმცა გადაწყვეტს გაიკეთოს აბორტი არალეგალურად მკვლელ სახლში (სახლი პირველი სეზონიდან). რამონა იყო ცნობილი ჰოლივუდის მსახიობი, რომელსაც ჰქონდა რომანტიკული წარსული ელისაბედთან, სანამ ეს უკანასკნელი ეჭვიანობის ნიადაგზე მოკლავდა რამონას ახალ მეგობარ ბიჭს. ლიზი ადრე ცნობილი იყო სახელით ნიკ პრაიორი და 1984 წლამდე ცხოვრობდა კანზასში, ელიზაბედთან შეხვედრის შემდგომ იგი პოულობს საკუთარ თავს და ხდება ტრანსგენდერი რაშიც ეხმარება ელისაბედი. აირისი გამუდმებით უთვალთვალებს დონოვანს, რა დროსაც შეამჩნევს რომ დონოვანი სალისგან ყიდულობს ნარკოტიკებს, გაბრაზებული აირისი კორტეზის ფანჯრიდან აგდებს სალის, რის შემდგომაც სალი სამუდამოდ რჩება კორტეზში მოჩვენებად. საბოლოოდ ჯეიმზი აწამეს და კლავს სასტუმროს მცხოვრებლებს, თავის დროზე გვამის დასამალად მან ააშენა მთელი რიგი საიდუმლო ოთახები და გვირაბები.
სასტუმროს წარსულისა და აწმყოს ისტორიები იკვეთება დეტექტივ ჯონ ლოველთან (უეს ბენტლი) და მის დეპრესიულ მეუღლე ალექსთან (კლოე სევინი). ჯონი იძიებს ლოს-ანჯელესში მომხდარ კრიმინალურ შემთხვევებს, კვალს კი ის სასტუმრო კორტეზამდე მიჰყავს. სეზონის განვითარებასთან ერთად ცნობილი ხდება, რომ ისტორიები ჯონის წარსულიდან კავშირშია გრაფინიასთან და სასტუმროსთან, მათ შორის მისი მცირეწლოვანი შვილის ჰოლდენის გაუჩინარება.
ხაემვასეტი (XVIII დინასტია)
ხაემვესეტი — ძველი ეგვიპტის პრინცი მეთვრამეტე დინასტიიდან, ძველი ეგვიპტის ახალი სამეფოს პერიოდის დროს. ხაემვესეტი ეგვიპტის ფარაონის ამენჰოტეპ II-ის შვილი იყო.
რესურსები ინტერნეტში
კატეგორია:ძველი ეგვიპტის პრინცები კატეგორია:ეგვიპტის მეთვრამეტე დინასტიის პრინცები
არზუ ნეჰრამლი
არზუ ნეჰრამლი (Arzu Kazım qızı Vəliyeva; დ. 27 ოქტომბერი, 1970, ბაბექი, ნახიჩევანი, აზერბაიჯანის სსრ) – აზერბაიჯანელი პოეტი, პროზაიკოსი და პუბლიცისტი. ფილოსოფიის დოქტორი ისტორიაში. აზერბაიჯანის მწერალთა კავშირის წევრი (2000 წლიდან) და აზერბაიჯანის ჟურნალისტთა კავშირის წევრი (2015 წლიდან).
განათლება
ნეჰრამლი დაიბადა 1970 წლის 27 ოქტომბერს, ნახიჩევანის ავტონომიური რესპუბლიკის სოფელ ნეჰრამში. მოსამსახურეთა ოჯახში.საშუალო სკოლის წარჩინებით დამთავრების შემდეგ, მიიღო ბაკალავრის, მაგისტრისა და დოქტორანტურის წოდებები ბაქოს სახელმწიფო უნივერსიტეტში (ბსუ).
იგი ბავშობიდანვე სპორტით იყო დაინტერესებული. ნახჭევანის ავტონომიური რესპუბლიკის ქალთა ნაკრები თამაშობდა კალათბურთისა და მძლეოსნობის გუნდებში, ასევე ბსუ-ს კალათბურთის გუნდში.სპორტული კარიერის განმავლობაში ის აზერბაიჯანის ოთხგზის ჩემპიონი იყო.
ფაქსაფლოუი
მინიატიურა|ხედი ფაქსაფლოუიზე მინიატიურა ფაქსაფლოუი (Faxaflói) — ყურე ატლანტის ოკეანეში ისლანდიის მარჯვენა ნაპირზე, ნახევარკუნძულ სნაიფელსნესსა და რეიკიანესს შორის. სიგანე შესასვლელთან 90 კმ-ია, სიგრძე — 60 კმ; ყურის უმეტესი ნაწილის სიღრმე 35-37 მეტრია, ფსკერი ქვიშიანი. ყურის სამხრეთ-აღმოსავლეთ ნაწილში მდებარეობს ისლანდიის დედაქალაქი რეიკიავიკი, აღმოსავლეთ ნაპირზე კი — მნიშვნელოვანი თევზსაჭერი პორტი აკრანესი.
რესურსები ინტერნეტში
კატეგორია:ისლანდიის ყურეები კატეგორია:ატლანტის ოკეანის ყურეები
არზუ ნეჰრამლი
შემოქმედება
მისი პირველი სტატიები გამოქვეყნდა საშუალო სკოლის პერიოდში. ის რეგულარულად აქვეყნებს სხვადასხვა ჟანრის სტატიებს,როგორც ადგილობრივ,ასევე თურქულ პრესაში. იგი არის პოეზიის სამი წიგნის ავტორი. მისი პირველი წიგნი "მარადიული სიყვარული" 1997 წელს გამოიცა და ლიტერატურული საზოგადოებაში დიდი ინტერესი გამოიწვია.პრესაში გამოქვეყნდა გამოჩენილი მეცნიერების პოზიტიური მოსაზრებები წიგნის შესახებ.
2001 წელს მან გამოაქვეყნა ლექსების წიგნი "მარტოხელა გედების სიმღერა" და 2017 წელს "დავიწყების სწავლება". წიგნისა და მის სიტყვებზე დაწერილი CD-ის პრეზენტაცია გაიმართა 5 ნოემბერს, რაშიდ ბეხუდოვის სახელობის სახელმწიფო თეატრში გაიმართა.აღნიშნულ ღონისძიებაზე აზერბაიჯანის მწერალთა კავშირის სამხრეთ აზერბაიჯანის ლიტერატურის განყოფილების ხელმძღვანელმა საიმან არზუმ, არზუ ნეჰრამლის შემოქმედებაზე ისაუბრა.
კასბას-დე-უესკა
კასბას-დე-უესკა  — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში. ფართობი — 132,70 კმ². მოსახლეობა — 275 კაცი (2020).
სქოლიო
კატეგორია:უესკის მუნიციპალიტეტები
არზუ ნეჰრამლი
შემოქმედება
არზუ ნეჰრამლის შემოქმედების ნაწილი შედგება პროზასა და მოთხრობებისაგან.ლიტერატურის სფეროში გაწეული მომსახურებისთვის,აზერბაიჯანის მწერალთა კავშირისა და კულტურისა და ტურიზმის სამინისტროს პრეზენტაციის საფუძველზე, მას მიენიჭა ერთწლიანი საპრეზიდენტო სტიპენდია ( 2018 ).მან გამოაქვეყნა მონოგრაფია, 30-მდე სამეცნიერო და ჟურნალისტური სტატია. იგი მონაწილეობდა სამეცნიერო კონფერენციებში თურქეთში, რუსეთსა და ყაზახეთში.
მუსიკის ტექსტი
არზუ ნეჰრამლის 50-ზე მეტი ლექსისთვის მუსიკა შექმნილია.იგი "ნახჭევანის ჰიმნსა" და "თურქეთის მსოფლიო ჰიმნის" სიტყვების ავტორია.მის ლექსებზე დაწერილი სიმღერები შეასრულეს გარდაცვლილმა სახალხო არტისტებმა ბაბა მაჰმუდოღლუმ, შამისტან ალიზამანლიმ, ტარანა ალიხანლიმ, თურქმა მომღერალმა ტუნცაი იალინმა. ტუნცაი იალის სიმღერაზე "Bu da bir son" (მუსიკა ჰუსეინ სოზლუს) გადაღებულია კლიბი თურქეთში. 2017 წელს გამოვიდა არზუ ნეჰრამლის სიტყვებზე დაწერილი სიმღერების CD.
ლიტერატურა
კატეგორია:დაბადებული 27 ოქტომბერი კატეგორია:აზერბაიჯანელი პოეტები კატეგორია:დაბადებული 1970
საქართველოს ტელევიზია
სქოლიო
კატეგორია:საქართველოს ტელევიზია
ხიმენა
ხიმენა (Jimena) — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის სიერა-მახინის კომარკის შემადგენლობაში. ფართობი — 48 კმ². მოსახლეობა — 1269 კაცი (2020 წ.).
სქოლიო
კატეგორია:ხაენის მუნიციპალიტეტები კატეგორია:ხაენის ქალაქები
გრეგორევკის ღვთისმშობლის მიძინების ეკლესია
გრეგორევკის ღვთისმშობლის მიძინების ეკლესია (Церковь Успения Пресвятой Богородицы) — მართლმადიდებლური ტაძარი მატვეევო-კურგანის რაიონის სოფელ გრეგორევკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1906 წელს.
ისტორია
სოფელ გრიგორევკაში ღვთისმშობლის მიძინების სახელზე ეკლესია ააშენეს 1906 წელს ადგილობრივი მოსახლეობის ფინანსებით. ეკლესია აგებულია ადგილობრივი კირქვით. ეკლესიას აქვს ერთი საკურთხეველი, მცირე სატრაპეზო და სამრეკლო. ეკლესიის უწყისებს მიხედვით 1912 წლისათვის ეკლესია ითვლებოდა სლობოდა ფიოდოროვკას ამაღლების ეკლესიაზე მიწერილად.
ოქტომბრის რევოლუციის შემდეგ ეკლესიაში ღვთისმსახურება გრძელდებოდა 1930-იანი წლების დასაწყისამდე. შემდეგ იგი დახურეს და გადააკეტეს ხორბლის შესანახ საწყობად. მეორე მსოფლიო ომის შემდეგ მოსახლეობის თხოვნით ეკლესიაში ღვთისმსახურება აღდგა. 1960-იანი წლებში ეკლესია დაიხურა და მასში კვლავ საწყობი განათავსეს. საეკლესიო ჭურჭელი დაიტაცეს, კანკელი გაანადგურეს. ერთი კედელი გაანგრიეს, რათა მანქანები შესულიყო, ერთ-ერთი გვერდითა შესასვლელი კი ამოქოლეს.
2000 წელს აღდგა ადგილობრივი მრევლის მოქმედება და დაიწყო ეკლესიის აღდგენითი სამუშაოები მოსახლეობის სახსრებით. 2010 წლიდან აღდგა ღვთისმსახურება. ამჟამად ეკლესიაში კვლავ აღდგენითი სამუშაოები მიმდინარეობს, ღვთისმსახურება კი რეგულარულად იმართება. ეკლესიის წინამძღვარია ნილ ბელოუსოვი.
ადგილობრივი მხარეთმცოდნეების აზრით ეკლესია გამოირჩევა გამომეტყველებითი სილუეტებითა და ფასადების პროპორციულობით.
სქოლიო
კატეგორია:როსტოვის ოლქის ეკლესიები
ჩაი-რასულუ
ჩაი-რასულუ (Çay Rəsullu) — სოფელი აზერბაიჯანში, გადაბეის რაიონში. მოსახლეობის რაოდენობა  —   1 239  კაცი.
რესურსები ინტერნეტში
კატეგორია:გადაბეის რაიონის სოფლები
ლესტერი
ლესტერი (leicester) — უძველესი ინგლისური ქალაქი, აქ არის მეფე რიჩარდ III სამარხი.
2014 წლის აღწერის მონაცემებით, მოსახლეობა 337,653 შეადგენს. მოსახლეობის სიდიდით მე-11 უდიდესი ქალაქია ინგლისში და მე-13 უდიდესი გაერთიანებულ სამეფოში.
რესურსები ინტერნეტში
კატეგორია:ინგლისის ქალაქები კატეგორია:ლესტერი
ილარიო კასტანერი
ილარიო კასტანერი (Ilario Castagner; დ. 18 დეკემბერი, 1940) — იტალიელი ფეხბურთელი და მწვრთნელი. თამაშობდა თავდამსხმელის პოზიციაზე.
რესურსები ინტერნეტში
კატეგორია:დაბადებული 1940 კატეგორია:დაბადებული 18 დეკემბერი კატეგორია:იტალიელი ფეხბურთელები კატეგორია:სერია B-ს ფეხბურთელები კატეგორია:სერია C-ს ფეხბურთელები კატეგორია:რეჯიანას ფეხბურთელები კატეგორია:პერუჯის ფეხბურთელები კატეგორია:იტალიელი ფეხბურთის მწვრთნელები კატეგორია:სერია A-ს მწვრთნელები კატეგორია:ატალანტას მწვრთნელები კატეგორია:პერუჯის მწვრთნელები კატეგორია:ლაციოს მწვრთნელები კატეგორია:მილანის მწვრთნელები კატეგორია:მილანის ინტერის მწვრთნელები კატეგორია:პიზის მწვრთნელები კატეგორია:ასკოლის მწვრთნელები კატეგორია:პესკარის მწვრთნელები
ნიკაურე
ნიკაურე — ძველი ეგვიპტის პრინცი მეოთხე დინასტიიდან, ეგვიპტის ძველი სამეფოს პერიოდის დროს. ნიკაურე ეგვიპტის ფარაონის ხეფრენის და დედოფალ პერსენეტის შვილი იყო.
რესურსები ინტერნეტში
კატეგორია:ძველი ეგვიპტის პრინცები კატეგორია:ეგვიპტის მეოთხე დინასტიის პრინცები
ჩიმილიასი
ჩიმილიასი (Chimillas, Chimiellas) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში. ფართობი — 10,00 კმ². მოსახლეობა — 402 კაცი (2020).
აღაშირინობა
აღაშირინობა (Ağaşirinoba) — სოფელი აზერბაიჯანში,  ხაჩმაზის   რაიონში. მოსახლეობის რაოდენობა 1541 კაცი.
ნარის პრეფექტურა
ნარის პრეფექტურა — პრეფექტურა იაპონიაში, რომელიც მდებარეობს კინკის რეგიონში. პრეფექტურის ცენტრია ქალაქი ნარა. მდებარეობს ყოფილი პროვინციის იამატოს ტერიტორიაზე.
პრეფექტურის ფართობი შეადგენს 3691,09 კმ²-ს. მოსახლეობა — 1 377 583 ადამიანი, მოსახლეობის სიმჭიდროვე — 373,22 ად./კმ²-ზე.
ადმინისტრაციულ-ტერიტორიული დაყოფა
ნარის პრეფექტურაში განლაგებულია 12 ქალაქი და 7 რაიონი (15 დაბა და 12 სოფელი).
ქალაქები
პრეფექტურის ქალაქების სია:
ზოგადი ცნობები
ნარის პრეფექტურა განლაგებულია დასავლეთ იაპონიის აღმოსავლეთ ნაწილში, კინკის რეგიონის სამხრეთ ცენტრალურ ნაწილში. ნარის პრეფექტურის ჩრდილო რაიონები მოვაკებულია, ხოლო სამხრული — მთიანი. იაპონიის სხვა პრეფექტურებისგან განსხვავებით ნარის პრეფექტურას ზღვაზე ან ოკეანეზე გასავლელი არ გააჩნია.
ნარის პრეფექტურის ტერიტორია შეესაბამება იამატოს ისტორიულ პროვინციას. სწორედ აქ ჩაისახა იაპონიის სახელმწიფოებრიობა და იაპონიის საიმპერატორო საგვარეულო, აქედან გავრცელდა კონტინენტური ბუდიზმი და კონფუციანელობა. ამის გამო ნარის პრეფექტურას ხშირად უწოდებენ „იაპონიის აკვანს“.
ნარის პრეფექტურაში შემონახულია სიძველეების ბევრი ძეგლი, რომლებიც შეტანილია იუნესკოს მსოფლიოს მემკვიდრეობის სიაში. მათ შორის ყველაზე ცნობილია ჰორიუ-ძის რაიონში არსებული ბუდისტური ძეგლები და ძველი ქალაქის — ნარის ისტორიული ძეგლები. ნარის სიმბოლოებს წარმოადგენს ბუდა ვაიროჩანის 30 მეტრიანი სტატუა და ველური საკურა.
გეოგრაფია
ნარის პრეფექტურა განლაგებულია კინკის რეგიონში, კუნძულ ჰონსიუზე, კიის ნახევარკუნძულის ცენტრალურ ნაწილში. ზღვაზე გასასვლელი არ გააჩნია და ყველა მხრიდან გარშემორტყმულია სხვა პრეფექტურებით, მაშასადამე, ჩრდილოეთით ესაზღვრება კიოტოს პრეფექტურა, აღმოსავლეთით მიეს პრეფექტურა, სამხრეთ-დასავლეთით ვაკაიამის პრეფექტურა, ხოლო დასავლეთით ოსაკის პრეფექტურა.
ფართობით ნარის პრეფექტურა იაპონიის პრეფექტურებს შორის მე-40 ადგილს იკავებს და წარმოადგენს საპრეფექტურო დონის ერთ-ერთ ყველაზე პატარა ადმინისტრაციულ ერთეულს. მისი ტერიტორიის დიდი ნაწილი უკავია მთის ტყეებს, ხოლო საცხოვრებლად ვარგისი ფართობი მხოლოდ 851 კმ² შეადგენს. ნარის პრეფექტურას დასავლეთიდან აღმოსავლეთისაკენ, მდინარე ისინოს გასწვრივ, კვეთს შუა ტექტონიკური ხაზი. ამ ხაზიდან ჩრდილოეთით გრაბენული აუზები და ჰორსტული მთის სერებია. აქ განლაგებულია იკომის მთები, რომელიც ოსაკასთან ჩრდილო-დასავლეთ საზღვარს წარმოადგენს და ნარის ღრმული, რომელიც გადაჭიმულია ჩრდილოეთიდან აღმოსავლეთისაკენ და არის პრეფექტურის ყველაზე უფრო მჭიდროდ დასახლებული ადგილი. აღმოსავლეთით განფენილია კასაგის მთები.
ტექტონიკური ხაზის სამხრეთით განლაგებულია გეოლოგიურად ახალგაზრდა ქედები, რომელთაგან აღსანიშნავია კიის ქედი. პრეფექტურის მთელი ტერიტორიის 60 % მთის მასივებს უკავია. ქედის ცენტრში მდებარეობს ომინეს სერი, რომელიც გადაჭიმულია ჩრდილოეთიდან სამხრეთისაკენ და ორივე მხრიდან შემოზღუდულია ციცაბო ხეობებით. მისი უმაღლესი წერტილია მთა ჰაკიო, რომელიც ერთდროულად არის ნარის პრეფექტურისა და კანსაის რეგიონის ყველაზე მაღალი წერტილი. დასავლეთით გაწოლილია ობაკოს სერი, რომელიც ნარის პრეფექტურას ვაკაიამის პრეფექტურისაგან განჰყოფს. აღმოსავლეთით, მიეს პრეფექტურის საზღვართან დაიკოს სერია გადაჭიმული, რომლის უმაღლესი წერტილია მთა ოდაიგაჰარა (1695 მ).
ნარის პრეფექტურის კლიმატი უმეტესწილად ნოტიო სუბტროპიკულია. არსებობს ჰაერის ტემპერატურის უმნიშვნელო სხვაობა ჩრდილოეთით მდებარე ღრმულსა და სამხრეთით მდებარე მთიან რაიონებს შორის. ჰაერის საშუალოწლიური ტემპერატურა ზაფხულში უდრის 25-28 °C, ხოლო ზამთარში 3-5 °C. ზაფხული წვიმიანია, ხოლო ზამთარი მცირეთოვლიანი. ატმოსფერული ნალექების საშუალოწლიური რაოდენობა შეადგენს 3000-5000 მმ-ს, რაც იაპონიის მასშტაბით ერთ-ერთი ყველაზე მაღალი მაჩვენებელია.
საბჭოთა კავშირის მორაგბეთა ეროვნული ნაკრები
1979 წლიდან საბჭოთა კავშირის ნაკრები ევროპის ჩემპიონატის უმაღლესი ლიგის ('А' ჯგუფი) მუდმივი მონაწილეა: ნაკრები ხუთჯერ ფლობდა «ვერცხლის» მედალს — 1985—1987, 1989 და 1990 წლებში; სამჯერ «ბრინჯაოს» მედალს — 1978, 1981 და 1983 წლებში.
1987 წელს FIRA-მ ნება დართო საბჭოთა კავშირის ნაკრებს ეთამაშა რაგბის მსოფლიო ჩემპიონატზე, მაგრამ ქვეყნის ხელისუფლებამ ნება არ მისცა ნაკრებს წასულიყო ამ შეჯიბრებაზე, იმის გამო, რომ ჩემპიონატში მონაწილეობდა რამდენიმე ქვეყნის ნაკრები, რომლებსაც ნათამაშები ჰქონდათ სამხრეთ აფრიკის მორაგბეთა ეროვნულ ნაკრებთან და კიდევ იმიტომ,რომ სამხრეთ აფრიკის რესპუბლიკა აგრძელებდა IRB-ს წევრობას. თვითონ სამხრეთ აფრიკის მორაგბეთა ეროვნული ნაკრები არ იქნა დაშვებული 1987 წლის რაგბის მსოფლიო ჩემპიონატზე საერთაშორისო სანქციების გამო.
1988 წელს საბჭოთა კავშირის ნაკრებმა ახალი ზელანდიის, არგენტინის და საფრანგეთის მორაგბეთა სტუდენტური ნაკრებების შემდეგ დაიკავა მეოთხე ადგილი მსოფლიო თასის პირველ გათამაშებაში სტუდენტებს შორის საფრანგეთში.
საბჭოთა კავშირის დაშლის შემდეგ ნაკრების ოფიციალური მემკვიდრე გახდა დსთ-ს მორაგბეთა ეროვნული ნაკრები, რომელმაც მცირე ხანი, 1991-1992 წლებში იარსება და მხოლოდ ოთხი მატჩი ჩაატარა. 1992 წლიდან დსთ-ს ნაკრებმაც შეწყვიტა არსებობა, ხოლო თანამეგობრობის შემადგენელმა სუბიექტებმა დამოუკიდებლად განაგრძეს საერთაშორისო ასპარეზზე გამოსვლა.
საუკეთესო შედეგები მემკვიდრე ნაკრებებიდან აქვს საქართველოს ნაკრებს, რომელიც სტაბილურად ასპარეზობს მსოფლიო ჩემპიონატებზე, ევროპის ერთა თასზე კი ყველა დროის ერთ-ერთი ყველაზე ტიტულოვანი გუნდია. სხვა მემკვიდრეებიდან აღსანიშნავია რუსეთის ნაკრები, რომელმაც ერთ მსოფლიო ჩემპიონატზე იასპარეზა და უკრაინის ნაკრები, დანარჩენი ნაკრებები კი მნიშვნელოვანი მიღწევების გარეშე ასპარეზობენ.
შედეგები
სსრკ ნაკრების საბოლოო შედეგები:
სქოლიო
კატეგორია:რაგბის ეროვნული ნაკრებები
ხენავე
ხენავე (Génave) — მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის სიერა-დე-სეგურის კომარკის შემადგენლობაში. ფართობი — 63,57 კმ². მოსახლეობა — 590 კაცი (2020 წ.).
სქოლიო
კატეგორია:ხაენის მუნიციპალიტეტები
ადის-აბების შეთანხმება (1972)
ადის-აბების შეთანხმება (Addis Ababa Agreement) — სამშვიდობო ხელშეკრულება, რომელმაც დაასრულა სუდანის პირველი სამოქალაქო ომი. ხელი მოაწერეს 1972 წელს ეთიოპიის დედაქალაქ ადის-აბებაში. მხარეებს შორის მიღწეული შეთანხმება აისახა სუდანის კონსტიტუციაში.
შედეგები
ადის-აბების შეთანხმებამ სუდანის სამ სამხრეთულ რეგიონს მოუტანა ფართო ავტონომია. შეიქმნა 12 ათასიანი არმია, რომელიც დაკომპლექტდა სამხრეთელი და ჩრდილოელი ოფიცრებისაგან. არაბული ენა აღიარეს სუდანის ერთადერთ ოფიციალურ ენად, ხოლო ინგლისურს მიენიჭა რეგიონალური ენის სტატუსი სამხრეთის რეგიონებში.
ხელშეკრულების დარღვევა
შეთანხმებამ ვერ მოახერხა დაძაბულობის დასრულება ქვეყანაში. შეთანხმებით უკმაყოფილო იყო სამხრეთ სუდანის რეგიონის მოსახლეობა. 1983 წელს პრეზიდენტმა ჯაფარ ნიმეირმა გამოაცხადა ისლამური სახელმწიფოს შექმნა, რომელიც შარიათის კანონებით იცხოვრებდა. შარიათის კანონებს უნდა დამორჩილებოდნენ სამხრეთში მცხოვრები ქრისტიანებიც. სწორედ ამ მიზეზით 1983 წლის 5 ივნისს დაიწყო სუდანის მეორე სამოქალაქო ომი.
სქოლიო
კატეგორია:სუდანის ისტორია კატეგორია:სამხრეთ სუდანის ისტორია კატეგორია:სამშვიდობო ხელშეკრულებები
რაიან კუგლერი
რაიან კაილ კუგლერი (Ryan Kyle Coogler; დ. 23 მაისი, 1986) — ამერიკელი კინორეჟისორი, პროდიუსერი და სცენარისტი.
მისი პირველი სრულმეტრაჟიანი ფილმია „სადგური ფრუტვეილი“ (2013), რამაც დიდი აღიარება მოუტანა მას; სანდენსის კინოფესტივალზე ფილმს გადაეცა ჟიურის სპეციალური პრიზი. მას შემდეგ გადაიღო ორი წარმატებული ფილმი „ქრიდი“ (2015) და „შავი ავაზა“ (2018).
კუგლერის ფილმებს წილად ხვდა დიდი კომერციული წარმატება და უმაღლესი შეფასებები კინოკრიტიკოსებისგან. მას რამდენიმეწლიანი თანამშრომლობა აკავშირებს მსახიობ მაიკლ ბ. ჯორდანთან და კომპოზიტორ ლუდვიგ იორანსონთან.
სქოლიო
კატეგორია:დაბადებული 23 მაისი კატეგორია:დაბადებული 1986 კატეგორია:აფრო-ამერიკელი კინორეჟისორები კატეგორია:აფრო-ამერიკელი კინოპროდიუსერები კატეგორია:აფრო-ამერიკელი სცენარისტები კატეგორია:ამერიკელი ფემინისტები კატეგორია:ამერიკელი მამაკაცი სცენარისტები კატეგორია:კალიფორნიის შტატის უნივერსიტეტის (საკრამენტო) კურსდამთავრებულები კატეგორია:სამხრეთ კალიფორნიის უნივერსიტეტის კურსდამთავრებულები
შევერლი
შევერლი (Шеверле) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება სემინკინის სასოფლო საბჭოს.
2010 წლის მონაცემებით, სოფელში ცხოვრობს 360 ადამიანი. უახლოესი რკინიგზის სადგურია სტერლითამაქი, რომელიც დაშორებულია 40 კმ-ით, ხოლო რაიონული ცენტრ სოფელ თოლბაზიდან დაშორებულია 26 კმ-ით.
2002 წლის მონაცემებით სოფლის მოსახლეობაა 362, ხოლო 2009 წლის მონაცემებით 364 კაცი.
2002 წლის აღწერებით მოსახლეობის უმრავლესობას შეადგენენ ჩუვაშები - 97 %.
სქოლიო
კატეგორია:აურგაზის რაიონის სოფლები
ჟან-ბატისტ კოლბერი
ჟან-ბატისტ კოლბერი (Jean-Baptiste Colbert; დ. 29 აგვისტო, 1619, რეიმსი — გ. 6 სექტემბერი, 1683, პარიზი) — ფრანგი სახელმწიფო მოღვაწე, რომელსაც ეკავა ფინანსთა ინტენდანტის (ფინანსთა მინისტრი) პოსტი 1665–1683 წლებში, მეფე ლუი XIV-ის მმართველობის პერიოდში. კოლბერმა მნიშვნელოვნად განაპირობა ლუი XIV-ის რეფორმების წარმატება.
საკუთარი მმართველობის პერიოდში კოლბერმა არაერთი მნიშვნელოვანი რეფორმა გაატარა: შექმნა საგანგებო-სასამართლო პალატა, აიკრძალა ნედლეულის გატანა, დაარსდა მონოპოლიური სავაჭრო კომპანიები, პარლამენტს შეეკვეცა უფლებები და ა.შ. ჟან-ბატისტ კოლბერი იყო საფრანგეთის მეცნიერებათა აკადემიის დაარსების იდეის ავტორი. აგრეთვე, კოლბერმა დააარსა მხატვრობისა და ქანდაკების აკადემია, შემოიღო ახალი სამოქალაქო კოდექსი. მიუხედავად ყველაფრისა, მან ვერ შეძლო ქვეყნაში არსებული საგადასახადო სისტემის გაუმჯობესება.
კოლბერი მეფეს უზრუნველყოფდა უზარმაზარი თანხებით, რომელიც საჭირო იყო ომების საწარმოებლად და ვერსალის სასახლის ასაშენებლად. გარდაიცვალა 1683 წლის 6 სექტემბერს პარიზში.
ლიტერატურა
კატეგორია:ფრანგი პოლიტიკოსები კატეგორია:დაბადებული 29 აგვისტო კატეგორია:დაბადებული 1619 კატეგორია:გარდაცვლილი 6 სექტემბერი კატეგორია:გარდაცვლილი 1683
კალჩიკი
რესურსები ინტერნეტში
კატეგორია:კალმიუსის შენაკადები კატეგორია:დონეცკის ოლქის მდინარეები კატეგორია:ზაპორიჟიის ოლქის მდინარეები
საჩიკა
საჩიკა (Sáchica) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.036 მეტრზე. 2005 წლის მონაცემებით, მოსახლეობა 3 783 ადამიანს შეადგენდა, სიმჭიდროვე 61.02 ადამიანი კმ²-ზე. ფართობი 62 კმ²-ია.
რესურსები ინტერნეტში
კატეგორია:ბოიაკის დეპარტამენტის მუნიციპალიტეტები და ქალაქები
ჰაიდელბერგელი ადამიანი
ჰაიდელბერგელი ადამიანი (Homo Heidelbergensis) — ჰომოს გვარის გამქრალი სახეობა, რომელიც ცხოვრობდა ევროპაში, აფრიკასა და დასავლეთ აზიაში, დაახლოებით, 600 000 – 200 000 წლის წინ. თავის ქალები აგებულებით ჰგავს, როგორც ჰომო ერექტუსს, ისე ჰომო საპიენსს. ჰაიდელბერგელი ადამიანის ტვინის მოცულობა, დაახლოებით, ჰომო საპიენსისას ემთხვეოდა. პირველად აღმოაჩინა 1907 წელს ჰაიდელბერგში, გერმანიაში, ოტო შოეტენსაკმა. სიმა დე ლოს ჰუესოს გამოქვაბული ატაპუერკაში ადასტურებს, რომ ნეანდერტალელი ადამიანის ნიშნები ჰაიდელბერგელი ადამიანის დროსაც არსებობდა და 300 000 წელს ითვლის.
ბევრი განამარხებული ნაშთის ცალ-ცალკე მიკუთვნება რომელიმე სახეობისთვის ძნელია და ხშირად დავის საგანიც ხდება პალეოანთროპოლოგებს შორის, რადგან არ არსებობს უნივერსალურად აღიარებული დაყოფის ხაზები ჰომო ერექტუსს, ჰაიდელბერგელ ადამიანსა და ნეანდერტალელ ადამიანს შორის. ზოგი მეცნიერი ფიქრობს, რომ ნაშთები, რომლებიც ჰაიდელბერგელ ადამიანს უკავშირდება, ჰომო ერექტუსის უფროა.
მორფოლოგია
ამ სახეობას სახელი უწოდა ოტო შოეტენსაკმა 1908 წელს, რათა კლასიფიცირება მოეხდინა ქვედა ყბის, რომელიც ერთი წლით ადრე იპოვნა ჰაიდელბერგში, გერმანიაში. მეცნიერი გაკვირვებული იყო თავისი აღმოჩენის პრიმიტიული ხასიათით, მაგრამ მიხვდა, რომ ეს უნდა ყოფილიყო ადამიანი, რადგან ეშვები შემცირებული იყო ზომაში და კბილის გვირგვინები, ძირითადად, ემთხვეოდა თანამედროვე პოპულაციებისას.
გვიანდელმა ავტორებმაც განაგრძეს ხაზის გასმა ქვედა ყბის პრიმიტიულ გარეგნობაზე. უილიამ ჰოველმა ყურადღება მიაქცია მის მასიურ კონსტრუქციას, ნიკაპის ნაწიბურს, ძალიან მსხვილ ძვლების სიმფიზს (ძვლების შეზრდა), რომელიც საერთოდაც ეჭვქვეშ აყენებს ნიკაპის არსებობას, როგორც სხვა ჰომოების შემთხვევაში. ჰოველი საქმეს ფრთხილად მოეკიდა და გარდა ამისა, აღმოაჩინა ნიმუშის სხვა მახასიათებლებიც, მაგალითად: მისი განშტოებული თვალთახედვის არეალი, კორპუსის შედარებით წინა ჩაღრმავება და კბილთა რიგის საშუალო ზომა, რომელიც გამოყოფდა მას ჰომო ერექტუსებისგან.
მამრი ჰაიდელბერგელები, დაახლოებით, იყვნენ სიმაღლეში საშუალოდ 175 სმ და 62 კგ წონაში. ქალები აღწევდნენ საშუალოდ 157 სმ-ს სიმაღლეში და 51 კგ-ს წონაში. ატაპუერკაში ნაპოვნი 27 კიდურის მთლიანი ძვლის რეკონსტრუქცია დაეხმარა მეცნიერებს, რომ დაედგინათ ჰაიდელბერგელი ადამიანის სიმაღლე და შეედარებინათ ნეანდერტალელი ადამიანის სიმაღლესთან. შედეგი იყო ასეთი, რომ ჰაიდელბერგელი ადამიანი, დაახლოებით, 170 სმ სიმაღლის იყო და მხოლოდ ოდნავ მაღალი იყო, ნეანდერტალელთან შედარებით. ვიტვატერსრანდის უნივერსიტეტის პროფესორის განცხადებით, რამდენიმე განამარხებული ნაშთის ძვლები გვიჩვენებს, რომ ჰაიდელბერგელი ადამიანის ზოგიერთი პოპულაცია 213 სმ-საც კი აღწევდა სიმაღლეში და ისინი ცხოვრობდნენ სამხრეთ აფრიკაში, დაახლოებით, 500 000 – 300 000 წლის წინ.
ოტო შოეტენსაკმა მაუერის ქვედა ყბა თავის ნაშრომში ასე აღწერა: „არაპროპორციულობა ნიკაპსა და კბილებს შორის აშკარაა: კბილები ძალიან პატარაა ძვლებისთვის. არსებული სივრცე, ალბათ, საშუალებას მისცემდა ბევრად მეტ განვითარების მოხერხებულობას. ეს მასალა აჩვენებს მახასიათებლების კომბინაციას, რომელიც აქამდე არც ერთ ადამიანის განამარხებულ ნიმუშთან არ გვინახავს. არ უნდა გაიკიცხოს სწავლულიც კი, რომელიც მას ჩათვლის ჩვეულებრივ ადამიანად. მთლიანად დაკარგულია ერთი ნიშანი, რომელიც ჩვეულებრივ ადამიანობას მიუთითებს, ე.ი. ნიკაპის გარე პროექცია. ჯერ ეს ნაკლებობა უკავშირდება ქვედა ყბის საკმაოდ უცნაურ ზომებს. ერთადერთი, რაც მიგვახვედრებს, რომ საქმე გვაქვს ადამიანის ნაწილებთან, ესაა კბილების აგებულება. მთლიანად შემონახული კბილები ამის კარგი მტკიცებულებაა: ეშვებზე არ ჩანს არანაირი კვალი ძლიერი ურთიერთობისა სხვა ჯგუფის კბილებთან. ეს ფაქტი გვთავაზობს შეთანხმებულ და ჰარმონიულ განვითარებას, როგორც ეს სხვა ადამიანების შემთხვევაში ხდება“.
განსხვავება ჰომო ერექტუსისგან
ჰაიდელბერგელი ადამიანი (Homo Heidelbergensis) ჰომო ერექტუსისგან (Homo Erectus) განსხვავდება შედარებით პატარა ყბებით, კბილებით და უფრო მოზრდილი მოცულობის ტვინით, რომლის ზომაც, დაახლოებით, 1300 სმ³-ს შეადგენს. გარდა ამისა, ჰაიდელბერგელი ადამიანის თავის ქალას არ გააჩნია საგიტალური კილი (ერთგვარი წამონაზარდი) და კეფის ტორუსი. მისი წარბების რკალი იყოფა ცალკეულ თაღებად ორივე თვალის ზემოთ. ამასთან, მათი ჩონჩხი უფრო ძლიერია. მოკლედ რომ შევაჯამოთ, ჰაიდელბერგელი ადამიანი ჰომო საპიენსისგანაც (Homo Sapiens) განსხვავდება იმით, რომ შენარჩუნებული აქვს დიდი და პროგნატული სახე შედარებით დიდი კბილებითა და ყბებით, წარბების ხაზით, თავის ქალის გრძელი და დაბალი თაღით, დაქანებული შუბლითა და უფრო ძლიერი ჩონჩხით. მინი|სახის დაახლოებითი რეკონსტრუქცია
ინტერპრეტაციები
მეცნიერებს შორის დღემდე მწვავე განხილვის საგანია, ჰომო ერექტუსის (Homo Erectus) მხოლოდ ერთი სახეობა არსებობდა თუ რამდენიმე. მათი ნაწილის აზრით, ჰომო ერექტუსის აზიურსა და აფრიკულ პოპულაციებს შორის საკმაოდ დიდი რაოდენობის განსხვავებაა საიმისოდ, რომ სხვადასხვა სახეობად ჩავთვალოთ. უფრო მეტიც, ჰომო ერექტუსის განამარხებული ძვლები ევროპაშიც არის აღმოჩენილი. პალეოანთროპოლოგების აზრით, ეს მასალა და მისი მსგავსი, ახლო აღმოსავლეთსა და სამხრეთ აფრიკაში აღმოჩენილი მასალა განსხვავებულ სახეობას ეკუთვნის და სწორედ მას უწოდებენ ჰაიდელბერგელ ადამიანს (Homo Heidelbergensis). მეცნიერებს უჩნდებათ კითხვა: ჰაიდელბერგელი ადამიანი შუა პლეისტოცენის ჰომინიდების ერთ ან რამდენიმე სახეობას წარმოადგენს თუ მართლაც ცალკე სახეობაა? მათი ნაწილი ამტკიცებს, რომ ჰაიდელბერგელი ადამიანი არქაულ ჰომო საპიენსად (Homo Sapiens) უნდა აღიარონ. ზოგი მეცნიერი იმასაც ამტკიცებს, რომ ჰომო ერექტუსები ჰომო საპიენსების სახეობას უნდა მიეკუთვნოს, შესაბამისად, ჰაიდელბერგელი ადამიანიც.
პალეოანთროპოლოგებისთვის შუა პლეისტოცენის ხანაზე მუშაობა საკმაოდ საინტერესოა. დასავლეთ ევროპის განამარხებული სხეულები თარიღდება, დაახლოებით, 500 000 წლით, კიდევ უფრო მეტით თუ არა. რა თქმა უნდა, არის შეკითხვები ამ მასალების ნათესაობასთან დაკავშირებით, რადგან რამდენიმე ანატომიური „გასაღები“ შემონახულია. თუ მაუერის ქვედა ყბას დავაჯგუფებთ სხვა ნიმუშებთან ევროპიდან და აფრიკიდან, მაშინ მთელი ჯგუფი შეიძლება, განვიხილოთ, როგორც ჰაიდელბერგელი ადამიანი.
უილიამ ჰოველი დაობდა, რომ მაუერის ჰომინიდი უნდა ყოფილიყო სპეციფიკურად განსხვავებული აზიისა და ჩრდილო-დასავლეთის არქაული ხაზებისგან. მან ეს სახეობა დააკავშირა ევროპულ ჯგუფებთანაც, მაგალითად: ნეანდერტალელებთან (Homo Neanderthalensis). ამ დროს კიდევ არსებობს ნიმუშების დაკავშირების სირთულეები თუნდაც პეტრალონაში აღმოჩენილთან, რომლისთვისაც ვერ მოხერხდა ქვედა ყბის აღდგენა. ამრიგად, ჰაიდელბერგელი ადამიანი მოიცავს არქაული მახასიათებლების საკმაო რიცხვს და შესაძლოა, იყოს ხაზი, რომლისგანაც წამოვიდა ორივე, ნეანდერტალელებისა და თანამედროვე ადამიანების ხაზი.
სხვა ევროპული ნიმუშები არის უფრო ფრაგმენტული. ადამიანის ძვლები და კბილები შემორჩენილი იყო ქვის სამტეხლოში ბილზინგსლებენში, გერმანიაში, ასევე რამდენიმე შუა პლეისტოცენის ადგილებში იტალიაში. გარდა ამისა, კეფის ძვალი დაფიქსირდა ვერტესზოლსში, უნგრეთში. ასევე გვხვდება მცირე რაოდენობის ტვინის ქალა სვანსკობში, ინგლისში. ქვედა ყბა მაუერიდან და დიდი წვივის ძვალი ბოქსგროვიდან (ინგლისი) არის, სავარაუდოდ, პირველი ჰომინინების ევროპაში. ორივე მათგანი, დაახლოებით, 500 000 წლით თარიღდება.
არაპირდაპირი განვითარება
ის სახეობა, რომელსაც ჩვენ დღესდღეობით ვეძახით ჰომო ერექტუსს, ბინადრობდა, დაახლოებით, 700 000 წლის წინ და განვითარდა ადამიანების ახალ სახეობებად, რომლებსაც ჰქონდათ ბევრად დიდი მოცულობის ტვინი, რომლებიც კარგად იყენებდნენ იქამდე შექმნილ ქვისგან, რქებისგან, ძვლებისგან დამზადებულ ინსტრუმენტებს (ცნობილია, როგორც არქეულიანის კულტურა). მიიჩნევა, რომ აფრიკიდან ნელ-ნელა შეერწყნენ და შემდგომში ფესვები გაიდგეს  (მეორე თეორიის მიხედვით) სამხრეთ ევროპაში, გერმანიისა და ინგლისის ჩათვლით (800-350 ათასი წლის წინ). ამ უფრო მეტად დახვეწილი და განვითარებული კულტურის წარმომადგენლები ჩამოყალიბდნენ ცალკე სახეობად და კლასიფიცირებულნი იყვნენ, როგორც ჰომო ჰეიდელბერგენსისი. მათი კარგი და გამძლე აღნაგობა, აგრეთვე დახვეწილი ინსტრუმენტები, როგორც ჩანს, კარგად უხდებოდა ევროპის ცვალებად კლიმატს. ჰომო ჰაიდელბერგენსისგან განვითარდნენ ნეანდერტალელები, დაახლოებით, 250 000 - 300 000 წლის წინ შუა პლეისტოცენის გამყინვარების ეტაპის (Woltstonian) პერიოდში, ხოლო 100-200 ათასი წლის წინ გონიერი ადამიანი მათგან განვითარდა აფრიკაში. (Wolstonian-ის პერიოდი - ეს არის დედამიწის გეოლოგიური ისტორიის საშუალო პლეისტოცენური პერიოდი, რომელიც წინ უძღვის Ipswichian-ის ეტაპს (Eemian-ის სტადია ევროპაში)  და მოჰყვება Hoxnian-ის სტადიას ბრიტანულ კუნძულებზე. Wolstonian-ის სტადია, როგორც ჩანს, შეიცავს გამყინვარების სამ ეტაპს. იგი ნაწილობრივ ემთხვევა Warthes-ის და Saalian-ის სტადიებს ჩრდილოეთ ევროპაში და  Riss-ის გამყინვარებას ალპებში).
ჰომო ჰაიდელბერგენსისის აფრიკიდან ევროპაში მიგრაციის გამო ეს ორი დასახლება იყო გარკვეულწილად იზოლირებული ერთმანეთისგან Wolstomian და lpswichian–ის სტადიის დროს და რადგანაც ამ ყველაფერს შემდგომში შუა გამყინვარებებს შორის მყოფი პერიოდი მოჰყვა, ამ დროს ჰომო ჰაინდელბერგენსის ორი პოპულაცია სამუდამოდ გამოეყო ერთმანეთს. როგორც ზემოთ არის ნახსენები, ჰომო საპიენსი, როგორც ჩანს, განსხვავდა და განვითარდა აფრიკაში, დაახლოებით, 200 000 - 100 000 წლის წინ. ისეთი განამარხებული სხეულები, როგორებიც არიან ატაპუერკას თავის ქალა (800 ათასი წლის) ესპანეთში და აგრეთვე კაბვეს თავის ქალა თანამედროვე ზამბიაში, გვევლინებიან ჰომო ჰაიდელბერგენსის ორი სხვადასხვა განშტოების ნათელმხილველებად. აგრეთვე მნიშვნელოვანი ნამარხები აღმოაჩინეს: აფრიკაში, ნდუტუში (500-350 ათასი წლის), ბროკენ ჰილში(300 ათასი წლის), ევროპაში - მაუერში (500 ათასი წლის), სვანსკომბში (400 ათასი წლის), შტეინგეიმში (225 ათასი წლის), ვერტეშსელეში (200 ათასი წლის); აზიაში: ჩინიუშანში (280-200 ათასი წლის), დალიში (200 ათასი წლის) ნგანდონგში (200 ათასი წლის). სხვადასხვა ნაირსახეობის გამართულად მოსიარულე ადამიანის ერთ-ერთი ფართო გამოვლინება უფრო მეტად ჩანს ზოგიერთ ცალკეულ რაიონებში, ვიდრე სხვებში. ასეთი ნაირსახეობა გვხვდება ჩინეთში, განსაკუთრებით, მის დასავლეთში, სადაც ამ ადამიანების კვალი ქრება ადრეულ პერიოდში.
Homo neanderthealensis-მა შეინარჩუნა Homo heidelbergensis-ის ისეთი ხასიათობრივი თვისებები, რომელიც ამ უკანასკნელს ჰქონდა სახეობის დაყოფის პერიოდში, თუმცა არსებობდა გარკვეულწილად განსხვავებებიც. ნეანდერტელელები იყვნენ უფრო გამძლეები, ჰქონდათ უფრო მაღალი შუბლი, მეტად გამოკვეთილი სახის ნაკვთები და ამასთანავე ნაკლებად შესამჩნევი ყბა. თითქმის იდენტურ თავის ქალასთან ერთად მათ დიდი ზომის ტვინი ჰქონდათ, ვიდრე ნებისმიერ სხვა ჰომონიდებს. გონიერ ადამიანს, მეორე მხრივ, ჰქონდა, სხვა ჰომონიდებთან შედარებით, ყველაზე მცირე ზომის წარბები, დიდი წვივები, ბრტყელი სახე და გამოკვეთილი ყბა. ჰომო საპიენსს აქვს უფრო დიდი ტვინი, ვიდრე ჰომო ჰაიდელბერგენსს და უფრო მცირე, ვიდრე ნეანდერტალელ ადამიანს. დღესდღეობით ჰომო საპიენსი არის ერთადერთი ცნობილი ინდივიდი, რომელიც თავის თავში აერთიანებს მაღალ შუბლს, ბრტყელ სახეს და თხელ სწორ წარბებს.
2015 წელს მეტის მეიერი, რომელიც არის მაქს პლანკის ინსტიტუტის წარმომადგენელი და ისევე, როგორც ერთ-ერთი თანამედროვე ევოლუციის მკვლევარი, კრის სტინგერი, ისიც ემხრობა იმ მოსაზრებას, რომ ჰომო ჰაიდელბერგენსისი უნდა აღიარონ, როგორც დამოუკიდებელი ხაზი,  რადგანაც ზოგიერთს ადრეულ პერიოდში მიაჩნდა, რომ, კლასისტიკის მიხედვით, იგი წინაპარი იყო არასწორად მიწერილი ჰომოების სხვა ფორმებისა, რაც განსხვავებულ სახეობებთან პოპულაციური გენეტიკის თვალსაზრისით მოხდა.
ხოლო ამ ზემოთხსენებული ვარაუდის გამოქვეყნებამდე, 2013 წელს, სიმა დე ლოს უესოში ატაპუერკას მთებში ნამარხებში დნმ-ის მიხედვით რომ ვიმსჯელოთ, ყველა წევრები ჰომო ჰაიდელბერგენსისების სახელით იყვნენ კლასიფიცირებულები და ისინი მიიჩნიეს, როგორც ნეანდერტალელების უშუალო შთამომავლები. თუმცა, საქმე გართულდა იმ დროს, როდესაც დედის მხრიდან ჩატარებულმა დნმ-ის კვლევებმა საპირისპირო დასკვნა გამოიღო და აჩვენა, რომ ეს ნამარხი არანაირად არ იყო ნეანდერტალელის მსგავსი. ამის მაგივრად, ეს შედეგები უფრო მეტად ემთხვეოდა დენისოვანის მიტოქონდრიულ დნმ-ს, თუმცა შემდგომში შემოგვთავაზეს ამ ყველაფრის ახლებურად შეჯერებული ვერსია. მეცნიერებს მიაჩნდათ, რომ მართლაც სიმა დე ლოს უესოსოში ნაპოვნი ადამიანები არიან ადრეული ნეანდერტალელები ან რაღაც გზით მაინც არიან მათთან დაკავშირებულნი. მას შემდეგ, რაც მეცნიერთა და ანთროპოლოგთა ჯგუფმა გადაამოწმა ნეალდერტალელების დნმ ისევე, როგორც დენისოვანსებისა და თანამედროვე ადამიანების, ისინი მიხვდნენ, რომ ამ გენომების ექზემპლარები გაცილებით უფრო წააგავდნენ ნეანდერტალელებისას, ანუ საბოლოო დასკვნის შედეგად, ისინი მივიდნენ იმ აზრამდე, რომ ნეანდერტალელი და დენისოვანსის ერთმანეთისგან გამოყოფა მოხდა, დაახლოებით, 43 ათასი  წლის წინ.